laion/Wikipedia-Exotic huggingface dataset:
ოსკარის 43-ე დაჯილდოება

ოსკარის 43-ე დაჯილდოების ცერემონია — საუკეთესო ფილმებისა და კინოხელოვანების რიგით 43-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1971 წლის 15 აპრილს კალიფორნიის შტატის ქალაქ ლოს-ანჯელესში და მასში მონაწილეობა მიიღეს 1970 წელს გამოსულმა ფილმებმა. ოსკარის დაჯილდოებას აშშ-ში გადასცემდა NBC. დაჯილდოებაზე ყველაზე მეტი, 7 ჯილდო მიიღო ფილმმა „პატონი“.
ფიონგჩანგი

ფიონგჩანგი (ასევე ფიონგჩანგგუნი) (კორ. 평창군, ფიონგჩანგის ოლქი) — ოლქი სამხრეთ კორეის პროვინცია კანვონდოში. კორეაში მას ფართობით მესამე ადგილი უკავია. განლაგებულია თებეგსანმეგის მთებში დედაქალაქ სეულიდან 180 კილომეტრში. ფიონგჩანგგუნი სამჯერ იყო ზამთრის ოლიმპიური თამაშების კანდიდატი. 2011 წლის 6 ივლისს მსოფლიო ოლიმპიური კომიტეტის სესიაზე სამხრეთ აფრიკის ქალაქ დურბანში გადაწყდა, რომ 2018 წლის ზამთრის ოლიმპიური თამაშები ჩატარდებოდა სამხრეთ კორეაში. ფიონგჩანგმა გაასწრო გერმანულ ქალაქ მიუნხენს და ფრანგულ ანსის, რომლებმაც ასევე გამოთქვეს ოლიმპიადის ჩატარების სურვილი. Pyeongchang County government website (ინგლისური) Pyeongchang 2018 website დაარქივებული 2018-02-12 საიტზე Wayback Machine. (ინგლისური) ↑ (unspecified title) — Statistics Korea. <a href="https://wikidata.org/wiki/Track:Q11233101"></a>
იენ პეისი

იენ ანდერსონ პეისი (ინგლ. Ian Anderson Paice; დ. 29 ივნისი, 1948, ნოტინგემი) — ბრიტანელი მუსიკოსი. სახელი გაითქვა მძიმე როკ ჯგუფ Deep Purple-ში მოღვაწეობით. 2002 წელს ჯგუფიდან ჯონ ლორდის წასვლის შემდეგ პეისი ერთადერთი წევრია, ვინც დაარსებიდანვე Deep Purple-ში უკრავს. იენ პეისი ერთ-ერთი მათგანია, ვინც მნიშვნელოვანი წვლილი შეიტანა მძიმე როკის განვითარებაში, რადგან მუსიკის ამ ჟანრში მნიშვნელოვანი ადგილი უჭირავს რითმულ ნაწილს. პეისი როკ სამყაროში ერთ-ერთი ყველაზე ცნობილი და გავლენიანი დრამერია. მან დაკვრის თავისი უნიკალური სტილი შექმნა. ასევე ერთ-ერთი იმ მცირეთაგანია, ვინც სპეციალურად ცაციებისთვის აწყობილ დასარტყამ ინსტრუმენტებზე უკრავს. სხვები ან მარჯვენა ხელით დაკვრას სწავლობენ (მაგ. რინგო სტარი) ან თავიანთ ტექნიკას მემარჯვენეთათვის განკუთვნილ ინსტრუმენტებს უთავსებენ. იენ პეისმა მუსიკალური კარიერა 15 წლის ასაკში, მამის ჯგუფში დაიწყო. პირველი დიდი ჯგუფი, რომელშიც იგი უკრავდა, იყო Georgie & the Rave-Ons, რომელსაც მოგვიანებით The Shindigs ეწოდა. 1966 წელს იგი ჯგუფ MI5-ში გადავიდა, რომელსაც ასევე შეეცვალა სახელი. The Maze-ის სახით მან გამოსცა რამდენიმე სინგლი, ძირითადად - იტალიასა და საფრანგეთში. ჯგუფში აგრეთვე შედიოდა როდ ევანზი, რომელიც Deep Purple-ს 1968 წლის თებერვალში შეუერთდა. 19 წლის ასაკში პეისმა დატოვა ჯგუფი და 1968 წელს Deep Purple დააარსა რიჩი ბლეკმორთან, ჯონ ლორდსა და როდ ევანზთან ერთად. პეისი ერთადერთია, ვინც Deep Purple-ის ყველა შემადგენლობაში იყო. იმ პერიოდში, როდესაც Deep Purple დაშლილი იყო, პეისი ჯგუფ Paice Ashton Lord-ში უკრავდა. მიუხედავად იმისა, რომ იენ პეისი კვლავ აქტიურად მოღვაწეობს მუსიკის სფეროში, უკანასკნელ წლებში მისი სტილი უფრო მშვიდი და ნელი გახდა. როგორც სტუდიურ ჩანაწერებში, ასევე კონცერტების დროს დასარტყმელი ინსტრუმენტების სოლო უფრო იშვიათია. ზოგიერთ სიმღერაში, მაგ. „Space Truckin'“-ში დასარტყმელი საკრავების სოლო შემცირებულია. ინტერვიუ ჟურნალთან Drummer's Digest სტატია პეისის დასარტყამი დანადგარის კონფიგურაციაზე (1984 წლამდე) The Sunflower Jam
ბოგდან А144

ბოგდან А144 ან Богдан А144 — საქალაქო გადაზიდვებისთვის განკუთვნილი 10 მეტრი სიგრძის, მაღალ იატაკიანი საშუალო კლასის ავტობუსი, მას აწარმოებს კორპორაცია „Богдан“-ი, უკრაინაში. ავტობუსი კონსტრუირებულ იქნა „Укравтобуспром“-ის მიერ 2002 წელს; წარმოებს ორი მოდიფიკაციით: Богдан А144.3 და Богдан А144.5, რომელნიც მცირედით განსხვავდებიან ერთმანეთისაგან. საწარმო ЛАЗ-ის მიერ გამოშვებული ამ ავტობუსის ანალოგია — ЛАЗ А152. ბოგდან А144 წარმოადგენს საშუალო კლასის ავტობუსს, მისი სიგრძე არ აღემატება 9.88 მეტრს, სიგანე 2.5 მ-ს და სიმაღლე 2.9 მ-ს. ამ ავტობსის ბაზაზე შეიქმნა უფრო წაგრძელებული 14-მეტრიანი სამღერძიანი ავტობუსი ბოგდან А231. ეს ავტობუსი აწყობილია ქალაქში გამოყენებისთვის და მგზავრების საკმაოდ დიდი რაოდენობის გადაყვანა შეუძლია. ავტობუსის ძარა არის მეტალის, მზიდი, ვაგონური შედგენილობის. ბოგდან А092 Фотографії і техдані автобуса на сайті Богдан დაარქივებული 2009-06-03 საიტზე Wayback Machine. . ↑ Богдан А-1445
მიჩიო კაკუ

მიჩიო კაკუ (იაპონ. 加来 道雄; დ. 24 იანვარი, 1947) — ამერიკელი ფიზიკოსი. მიჩიო ხშირად ჩნდება ტელე და რადიო ეთერში, აგრეთვე წერს ონლაინ დღიურებსა და სტატიებს. 2008-2010 წლებში მან New York Times-ის ორი ბესტსელერი: Physics of the Impossible და Physics of the Future დაწერა. ოფიციალური საიტი ↑ Person Profile // კინოფილმების ინტერნეტ-მონაცემთა ბაზა — 1990. <a href="https://wikidata.org/wiki/Track:Q37312"></a> ↑ Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ Discogs — 2000. <a href="https://wikidata.org/wiki/Track:Q504063"></a> ↑ Munzinger Personen <a href="https://wikidata.org/wiki/Track:Q107343683"></a> ↑ 5.0 5.1 5.2 5.3 5.4 https://www.theguardian.com/science/2021/apr/03/string-theory-michio-kaku-aliens-god-equation-large-hadron-collider
სტივ მორსი

სტივენ ჯეი მორსი (ინგლ. Steve J. Morse, დ. 28 ივლისი, 1954, ოჰაიო, აშშ) — მძიმე როკ-ჯგუფ Deep Purple-ის სოლო გიტარისტი 1994—2022 წლებში. მისი კარიერა მოიცავს როკის, ქანთრი, ჯაზის, კლასიკისა და ამ მუსიკალურ მიმდინარეობათა ნაზავს. მორსი Deep Purple-ის წევრია 1994 წლიდან. სტივის მშობლები პროფესიით ფსიქოლოგები იყვნენ. ჰამილტონიდან ოჯახი ტენესიში გადავიდა, შემდეგ ქალაქ იპსილენტში (მიჩიგანი), სადაც სტივმა ბავშვობა გაატარა.მიუხედავად იმისა, რომ მორსი ფორტეპიანოსა და კლარნეტზე უკრავდა, მან საბოლოოდ გიტარა აირჩია. სტივი თავის ძმა დეივთან ერთად უკრავდა ჯგუფ The Plague-ში. რიჩმონდის აკადემიაში მორსი შეხვდა ბასისტ ენდი უესტს. მათ ჯონ კართან (კლავიშები), ფრენკ ბრიტინჰემსა (გიტარა და ვოკალი) და დეივ მორსთან (დასარტყმელი საკრავები) ერთად შექმნეს ჯგუფი Dixie Grits, თუმცა ჯგუფმა დიდხანს არ იარსება. უესტი და მორსი აგრძელებდნენ ერთად დაკვრას, მანამდე სანამ სტივი სკოლიდან გარიცხეს (მან უარი განაცხადა, თმები შეეჭრა). სტივმა მაიამის უნივერსიტეტში ჩააბარა. 1970-იან წლებში იქ რამდენიმე, მომავალში ცნობილი მუსიკოსი სწავლობდა. ენდი უესტიც მაიამის უნივერსიტეტში მოხვდა. 1993 წელს Deep Purple-ის ალბომ The Battle Rages On-ის მხარდამჭერ ტურნეს დროს, რიჩი ბლექმორმა ჯგუფი დატოვა. სანამ ჯგუფში სტივს აიყვანდენ, ტურნეს დასასრულებლად დროებით გიტარისტი ჯო სატრიანი მოიწვიეს. 2022 წლამდე მორსი Deep Purple-ში უკრავდა ოფიციალური საიტი MySpace გვერდი ყოფილი ოფიციალური საიტი დაარქივებული 2019-08-13 საიტზე Wayback Machine. Deep Purple-ის ოფიციალური საიტი Angelfire-ის ოფიციალური საიტი დაარქივებული 2020-02-20 საიტზე Wayback Machine. ↑ Steve Huey The Dixie Dregs. Allmusic
როჯერ გლოვერი

როჯერ დეივიდ გლოვერი (ინგლ. Roger David Glover, დ. 1945 წლის 30 ნოემბერს ქალაქი ბრეკონში) — უელსელი ბას-გიტარისტი და ხმის ჩაწერის პროდიუსერი. სახელი გაითქვა მძიმე როკ ჯგუფ Deep Purple-ში დაკვრისას. ათი წლის ასაკში ოჯახთან ერთად ლონდონში გადავიდა. მაგ დროისთვის გლოვერი როკით დაინტერესდა და ცამეტი წლის ასაკში გიტარაზე დაკვრა დაიწყო. სკოლაში სწავლის პერიოდში, როგერმა მეგობრებთან ერთად ჯგუფი Madisons ჩამოაყალიბა, რომელიც შემდეგ მეტოქე გუნდს შეუერთდა, ასე შეიქმნა ჯგუფი Epsiode Six. ამ ჯგუფში მღეროდა იენ გილან. გილანი და გლოვერი 1969 წელს Deep Purple-ში გადავიდნენ. Deep Purple-ში ოთხი წლის მოღვაწეობის შემდეგ, რომელ პერიოდშიც ჯგუფმა ორი წარმატებული ალბომი - Deep Purple in Rock და Machine Head ჩაწერა, გლოვერმა დატოვა ჯგუფი და ხმისჩაწერის პროდიუსერი გარდა. ის მუშაობდა ჯგუფებთან: Judas Priest, ნაზარეთი და ელფი. ასევე ჩაწერა ორი სოლო ალბომი: Butterfly Ball (1974 წელს) და Elements (1978). შემდეგ შეუერთდა ყოფილი Deep Purple-ელი - რიჩი ბლეკმორის რეინბოუს, სადაც ჯგუფთან ერთად ხუთი ალბომი ჩაწერა. მოგვიანებით ისევ სოლო კარიერას დაუბრუნდა და თავისი მესამე ალბომო - Mask (1984 წელი) ჩაწერა. ამ წელს Deep Purple ხელახლა შეიკრიბა და გლოვერი თავის ძველ ჯგუფს დაუბრუნდა, სადაც დღემდე უკრავს. Butterfly Ball (1974) Elements (1978) Mask (1984) Snapshot (2002) Concerto for Group and Orchestra Deep Purple in Rock Fireball Machine Head Made in Japan Who Do We Think We Are Perfect Strangers The House of Blue Light Slaves and Masters The Battle Rages On... Purpendicular Abandon Bananas Rapture of the Deep Now What?! Down To Earth Difficult to Cure Straight Between the Eyes Bent Out of Shape Finyl Vinyl Accidentally on Purpose Episode Six – The Complete Episode Six Episode Six – Cornflakes and Crazyfoam დენ მაკ-კაფერტი – Dan McCafferty Mountain 1975 ჯონ ლორდი – Gemini Suite იენ გილანი – Cherkazoo and Other Stories იენ გილანი – Naked Thunder Gov't Mule - The Deep End Gov't Mule - The Deepest End Nazareth - Loud 'n' Proud (1974) რორი გალაგერი – Calling Card (1976) Judas Priest – Sin After Sin (1976) Michael Schenker Group – The Michael Schenker Group (1980) ოფიციალური საიტი
დონ ეირი

დონალდ სმით ეირი (ინგლ. Donald Smith Airey, დაიბადა 1948 წლის 21 ივნისს სანდერლენდში) — ინგლისელი მუსიკოსი. მან შეცვალა Deep Purple-იდან წასული ჯონ ლორდი. ეირის საკმაოდ ხანგრძლივი და ნაყოფიერი კარიერა ჰქონდა. ის უკრავდა ისეთ ცნობილ ადამიანებსა და ჯგუფებთან, როგორიცაა: გარი მური, ოზი ოსბორნი, ბრიუს დიკინსონი, Judas Priest, Black Sabbath, ჯეთრო ტალი, ვაითსნეიქი, რეინბოუ, და ა.შ. ის ასევე მუშაობდა ენდრიუ ლოიდ ვებერთან ერთად. დონ ეირიმ მუსიკისადმი სიყვარული ადრეულ ასაკშივე გამოამჟღავნა. მან შეისწავლა ფორტეპიანოზე დაკვრა. ის სწავლობდა ნოტინგემის უნივერსიტეტში. შემდეგ ჩრდილოეთის სამეფო მუსიკალურ კოლეჯში (Royal Northern College of Music), მანჩესტერში. 1974 წელს გადავიდა ლონდონში და კოზი პაუელის ჯგუფ ჰამერს შეუერთდა. 1978 წელს დონი მცირე ხნით ჯგუფ Black Sabbath-ში გადავიდა. მან მონაწილეობა მიიღო ალბომ Never Say Die!-ს ჩაწერაში. მალე ის შეუერთდა გიტარისტ რიჩი ბლექმორის ჯგუფ რეინბოუს. ეირიმ ჯგუფთან ერთად ორი ალბომი ჩაწერა: Down to Earth და Difficult to Cure. 1980 წელს ის უკრავდა ოზი ოსბორნის პირველ სოლო ალბომში The Blizzard of Ozz, სადაც განსაკუთრებული აღნიშვნის ღირსია შესავალი სიმღერისა Mr. Crowley, ეირის შესრულებით. 1981 წელს მან დატოვა რეინბოუ და სამი წლის მანძილზე ოზი ოსბორნთან უკრავდა. თავისი წვლილი შეიტანა ალბომების - Bark at the Moon და Speak of the Devil-ს ჩაწერაში. 1987 წელს ტურნეს შეუერთდა ჯგუფ ჯეთრო ტალს. მაგრამ მალე დატოვა ჯგუფი და ჩაწერა ალბომი "K2". 2001 წელს დონ ეირი შეუერთდა ჯგუფ Deep Purple-ს, მან შეცვალა დაშავებული ჯონ ლორდი, რომელმაც ამ შემთხვევის შემდეგ მუსიკალური კარიერა დაასრულა. ეირი ჯგუფს სრული დატვირთვით 2002 წლის მარტში შეუერთდა. ამჟამად დონ ეირი მეუღლე დორისსა და სამ შვილთან ერთად კემბრიჯში (ინგლისი) ცხოვრობს. ოფიციალური საიტი
ბეშჩადები

ბეშჩადები (პოლ. Bieszczady; უკრ. Бещади) — ქედი კარპატებში. განფენილია სლოვაკეთის, პოლონეთისა და უკრაინის ტერიტორიებზე. ბეშჩადები აღმოსავლეთი ბესკიდების ნაწილია, რომელიც მოქცეულია აღმოსავლეთით — ლუპკოვისა და დასავლეთით — უჟოკის უღელტეხილებს შორის. უმაღლესი წერტილის სიმაღლეა 1405 მ (მთა პიკუი, უკრაინა). პოლონეთის ტერიტორიაზე მაქსიმალურ სიმაღლეს აღწევს მწვერვალ ტარნიცაზე (1346 მ). აგებულია ფლიშით. ბრტყელმწვერვალიანი ქედია, დანაწევრებულია მდინარეთა გასწვრივი ხეობებით. 1100 მ-მდე შემოსილია ნაძვნარ-წიფლნარ-სოჭნარით, უფრო მაღლა სუბალპური მდელოა. გამოყენებულია საძოვრებად. ბეშჩადები — სტატია დიდი საბჭოთა ენციკლოპედიიდან (რუსული)
კარლ თეოდორ დალბერგი

კარლ თეოდორ ფონ დალბერგი (გერმ. Carl Theodor Anton Maria Reichsfreiherr von Dalberg; დ. 8 თებერვალი, 1744, მანჰაიმი — გ. 10 თებერვალი, 1817, რეგენსბურგი) — საღვთო რომის იმპერიის უკანასკნელი ეპისკოპოსი-მთავარი და სახელმწიფო მოღვაწე. დალბერგების ბარონთა გვარის წარმომადგენელი. რეგენსბურგის პირველი და უკანასკნელი არქიეპისკოპოსი, ფრანკფურტის ერთადერთი დიდი ჰერცოგი. როდესაც ნაპოლეონი დაეცა, პრელატი რეგენსბურგში დაბრუნდა, სადაც გარდაიცვალა. მისი სამფლობელოების ნაწილი მემკვიდრეობით ერგო მის ძმისშვილს — ჰერცოგ ემერიხ იოზეფ ფონ დალბერგს. ვიკისაწყობში არის გვერდი თემაზე: კარლ თეოდორ დალბერგი Eintrag über Karl Theodor von Dalberg auf catholic-hierarchy.org (englisch) Karl Theodor von Dalberg und Erfurt Biografie auf der Internetpräsenz der Stadt Aschaffenburg დაარქივებული 2013-10-04 საიტზე Wayback Machine. Haus der Bayerischen Geschichte: Biografien: Carl Theodor Anton Maria Freiherr von Dalberg დაარქივებული 2005-05-22 საიტზე Wayback Machine. Biographie Karl Theodor von Dalbergs დაარქივებული 2013-10-12 საიტზე Wayback Machine. auf epoche-napoleon.net
რეტეზატის ეროვნული პარკი

რეტეზატის ეროვნული პარკი (რუმ. Parcul Național Retezat) — ეროვნული პარკი რუმინეთში. შეიქმნა ბუნებრივი ლანდშაფტების დაცვის მიზნით 1935 წელს. მდებარეობს სამხრეთ კარპატებში, რეტეზატის მასივზე. ფართობი 381 კმ². დამახასიათებელია ძველი გამყინვარების ნიშნები, რაც რელიეფში გამოიხატება ტროგების, ცირკების, მყინვარული ტბებისა და სხვათა სახით. გვხვდება მურა დათვი, მგელი, ფოცხვერი, ჩვეულებრივი მელა, კეთილშობილი ირემი, ევროპული შველი, გარეული ღორი; მაღალმთიანეთშია არჩვი და ალპური ზაზუნა, მდინარეების ნაპირზეა წავი. ორნითოფაუნას ქმნის მთის არწივი, ორბი, სოღო, მეთხილია, ზარნაშო და სხვა. ქვეწარმავლებიდან გვხვდება ჩვეულებრივი გველგესლა, ამფიბიებიდან ალპური ტრიტონი. მთიან ადგილებში იზრდება წიფელი, ნაძვი, სოჭი, არყი, ცირცელი. სუბალპურ სარტყელშია ფიჭვი. 1979 წელს პარკის ნაწილი გამოცხადდა იუნესკოს ბიოსფერულ ნაკრძალად. რეტეზატის ეროვნული პარკის ოფიციალური საიტი (რუმინული)
ვილმოშ ჟიგმონდი

ვილმოშ ჟიგმონდი (უნგრ. Vilmos Zsigmond; 16 ივნისი, 1930, — გ. 1 იანვარი, 2016) — უნგრული წარმოშობის ამერიკელი ოპერატორი. ვილმოშ ჟიგმონდი კინოფილმების ინტერნეტ-მონაცემთა ბაზაში Internet Encyclopedia of Cinematographers profile დაარქივებული 2016-01-04 საიტზე Wayback Machine. Budapest Cinematographers MasterClass's Master დაარქივებული 2005-05-19 საიტზე Wayback Machine.
ვიტალი დარასელია (უმცროსი)

ვიტალი დარასელია უმცროსი (დ. 27 სექტემბერი, 1978, თბილისი) — ქართველი ფეხბურთელი, საქართველოს ეროვნული საფეხბურთო ნაკრების ყოფილი ნახევარმცველი. კარიერა დაასრულა თბილისის „ლოკომოტივში“. იგი არის ცნობილი ქართველი ფეხბურთელის, ვიტალი დარასელიას ვაჟი. კარიერა დაიწყო 1997 წელს ბათუმის „დინამოში“, იმავე წელს გადავიდა უკრაინაში, სადაც 2000 წლამდე ითამაშა კიევის „ცსკა“-ში. კიევში ჩატარებული ცუდი სეზონის შემდეგ, 2001 წელს გადავიდა ქართულ გიგანტ თბილისის „დინამოში“, რომელთან ერთადაც გახდა უმაღლესი ლიგისა და საქართველოს თასის გამარჯვებული. 2004 წლის თებერვალში კონტრაქტი გააფორმა ვლადიკავკაზის „ალანიასთან“, სადაც 2 სეზონი გაატარა. 2005–06 წლების სეზონში დაბრუნდა „დინამოში“ და კარიერის საუკეთესო წლები სწორედ ამ კლუბში გაატარა, მაშინ მეორე წრიდან გუნდს სათავეში ხორვატი ივო შუშაკი ჩაუდგა, რომელთან ერთადაც გუნდმა ჩემპიონის ოქროს მედლები დაიბრუნა, მოიგო საქართველოს თასი, 2004 წელს კი თანამეგობრობის თასი და ეს ყველაფერი ძალიან ლამაზად და დამაჯერებლად გააკეთა. 2006 წლის აგვისტოში გადავიდა ყაზახურ ყარაღანდას „შახტიორში“. 2007 წლის დაბრუნდა საქართველოში და თამაში ბოლნისის „სიონში“ განაგრძო. 2007–08 წლების სეზონში ითამაშა კიშინიოვის „დაჩიაში“, 2008 წლიდან კი თბილისის „ლოკომოტივში“ თამაშობდა, სანამ 2009 წლის იანვარში ქრონიკული ტრავმის მომიზეზებით გუნდიდან წავიდა და კარიერაც დაასრულა. ეროვნულ ნაკრებში პირველად 2002 წელს გამოიძახეს, სადაც 2005 წლამდე 10 მატჩის ჩატარება მოასწრო. კარიერის შემდეგ მოსკოვში დასახლდა და ფეხბურთს გასართობად თამაშობდა. 33 წლის ასაკში ფუტსალში რუსეთის ჩემპიონატის მონაწილე მოსკოვის „ტორპედოში“ ჩაირიცხა. ოღონდ ეს გუნდი არა კლასიკური, არამედ 8/8-ზე ფუტსალის ჩემპიონატში მონაწილეობდა. ვიტალი დარასელია — ფიფას ჩანაწერი[დაარქივებული] პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი National-football-teams.com-ზე (ინგლისური) ტალანტი, რომელიც დავკარგეთ[მკვდარი ბმული] (ქართული ენა) ↑ Дараселия будет играть за тбилисское «Динамо» ↑ „Daraselia agrees Alania deal“. UEFA.com. 2004-02-05. ციტირების თარიღი: 2009-02-19. ↑ Дараселия и Квирквелия могут сыграть с «Динамо» ↑ Виталий Дараселия переехал в Казахстан ↑ „Koke is it for Aris“. UEFA.com. 2006-08-16. ციტირების თარიღი: 2009-02-19. ↑ „Georgia abuzz with transfer talk“. UEFA.com. 2007-01-17. ციტირების თარიღი: 2009-02-19.
ბრუნო კრემერი

ბრუნო კრემერი (ფრანგ. Bruno Cremer დ. 6 ოქტომბერი, 1929, სენ-მანდე — გ. 7 აგვისტო, 2010, პარიზი) — ფრანგი მსახიობი. ცნობილია 1991-2005 წლებში კომისარი მეგრეს როლის შესრულებით ტელევიზიაში. ბრუნო კრემერი კინოფილმების ინტერნეტ-მონაცემთა ბაზაში The Bruno Cremer - Maigret website დაარქივებული 2009-02-03 საიტზე Wayback Machine. (unofficial) (ფრანგული)
რიჩარდ დერილ ზანუკი

რიჩარდ დერილ ზანუკი (ინგლ. Richard D. Zanuck; დ. 13 დეკემბერი, 1934, ლოს-ანჯელესი — გ. 13 ივლისი, 2012, ბევერლი ჰილზი) — ამერიკელი კინოპროდიუსერი. მნიშვნელოვანი როლი შეასრულა ტომ ბარტონისა და სტივენ სპილბერგის კარიერის წინსვლაში. ვიკისაწყობში არის გვერდი თემაზე: რიჩარდ დერილ ზანუკი რიჩარდ დერილ ზანუკი კინოფილმების ინტერნეტ-მონაცემთა ბაზაში The Zanucks: Reel Royalty დაარქივებული 2008-05-19 საიტზე Wayback Machine.
კარლ V (მრავალმნიშვნელოვანი)

კარლ V-ს სახელით ისტორიაში რამდენიმე პიროვნებაა ცნობილი: კარლ V — საღვთო რომის იმპერიის იმპერატორი (1519—1556) და ესპანეთის მეფე (1516—1556) კარლოს I-ის სახელით კარლ V — ლოთარინგიის ჰერცოგი (1643—1690) კარლ V — ნეაპოლის მეფე (1666—1700) კარლ V-ის სახელით ხშირად მოიხსენიებენ აგრეთვე: შარლ V ბრძენს — საფრანგეთის მეფეს (1364-1380)
პილსკო

პილსკო (სლოვაკ. Pilsko; პოლ. Pilsko) — მთა სლოვაკეთის ბესკიდებზე. აღმართულია პოლონეთისა და სლოვაკეთის საზღვარზე. სიმაღლე 1557 მ. განვითარებულია ტურიზმი. ზაფხულში პოპულარულია ფეხით მოგზაურობა, ზამთარში თხილამურებით რბოლა. მთა პილსკო
ნიკოლაე ვეკეროუ

ნიკოლაე ვეკეროუ (რუმ. Nicolae Văcăroiu, 5 დეკემბერი 1943, ბელგოროდ-დნესტროვსკი, უკრაინა) — რუმინელი პოლიტიკოსი, ქვეყნის პრემიერ-მინისტრი 1992–1996 წლებში. 1996–1997 წლებში რუმინეთის კომერციული ბანკის ვიცე-პრეზიდენტია. 1996–2008 წლებში სენატორია არჯეშის ჟუდეციდან. 2000–2008 წლებში სენატის თავმჯდომარე, ხოლო 2007 წლის აპრილ-მაისში რუმინეთის პრეზიდენტის მოვალეობის შემსრულებელი. პროფილი რუმინეთის საანგარიშო პალატის საიტზე[მკვდარი ბმული]
კურკუბეტა-მარე

კურკუბეტა-მარე (რუმ. Curcubăta Mare) — მთა რუმინეთში, დასავლეთ რუმინეთის მთებში. ბიჰორის მთის მასივის უმაღლესი წერტილი. სიმაღლე ზღვის დონიდან 1849 მ აღწევს. კურკუბეტა-მარე (ინგლისური)
ვლედიასა

ვლედიასა (რუმ. Vlădeasa) — მთა რუმინეთში, დასავლეთ რუმინეთის მთებში. ვლედიასის მასივის უმაღლესი წერტილი. სიმაღლე ზღვის დონიდან 1836 მ აღწევს. ვლედიასა (ინგლისური)
კრინ ანტონესკუ

კრინ ანტონესკუ (რუმ. Crin Antonescu, 21 სექტემბერი 1959, ტულჩა, რუმინეთი) — რუმინელი სახელმწიფო და პოლიტიკური მოღვაწე, ქვეყნის სენატის თავმჯდომარე 2007 წლიდან, 2012 წლის ივლის-აგვისტოში რუმინეთის პრეზიდენტის მოვალეობის შემსრულებელი. 1985 წელს დაამთავრა ბუქარესტის უნივერსიტეტის ისტორიული ფაკულტეტი, რის შემდეგაც მუშაობდა ისტორიის მასწავლებლად. 1989–1990 წლებში ბუქარესტის ისტორიისა და არქეოლოგიის მუზეუმის კურატორია. 1996–2008 წლებში რუმინეთის დეპუტატთა პალატის წევრია. 2008 წელს რუმინეთის სენატორია ბუქარესტიდან. 2008 წლის დეკემბრიდან სენატის ვიცე-თავმჯდომარეა. თანამდებობიდან გადადგა 2009 წლის 30 აგვისტოს. მონაწილეობდა 2009 წლის საპრეზიდენტო არჩევნებში და დაიკავა მესამე ადგილი 20,02 %-ით. 2012 წლის 3 ივლისიდან რუმინეთის სენატის თავმჯდომარეა. 6 ივლისს პარლამენტმა რუმინეთის პრეზიდენტ ტრაიან ბესესკუს იმპიჩმენტი გამოუცხადა და ქვეყნის პრეზიდენტის მოვალეობა დაეკისრა კრინ ანტონესკუს. პროფილი რუმინეთის საანგარიშო პალატის საიტზე[მკვდარი ბმული] ↑ Новым председателем румынского Сената избран Крин Антонеску[მკვდარი ბმული] // 3 июля 2012 ↑ BBC Russian — Лента новостей — Президенту Румынии Траяну Бэсеску объявлен импичмент ↑ Крин Антонеску назначен временно и.о. Президента Румынии // 6 июля 2012
რუმინეთის პარლამენტი

რუმინეთის პარლამენტი (რუმ. Parlamentul României) — რუმინეთის რესპუბლიკის საკანონმდებლო და წარმომადგენლობითი ორგანო (პარლამენტი). პარლამენტი შედგება ორი პალატისაგან: სენატი დეპუტატთა პალატა დეპუტატთა პალატის ოფიციალური საიტი დაარქივებული 2011-11-12 საიტზე Wayback Machine. პარლამენტის ოფიციალური საიტი დაარქივებული 2006-12-28 საიტზე Wayback Machine.
ნევადო-დელ-რუისი

ნევადო-დელ-რუისი (ესპ. Nevado del Ruiz), ასევე ლა-მესა-დე-ერვეო (ერვეოს მაგიდა) ან კუმანდაი კოლუმბამდელ ადგილობრივთა ენაზე — ვულკანი კოლუმბიაში, კალდასისა და ტოლიმის დეპარტამენტების საზღვარზე, დედაქალაქ ბოგოტიდან 129 კილომეტრით დასავლეთით. ნევადო-დელ-რუისი სტრატოვულკანია, შედგება ლავის მრავალი ფენისგან, რომელსაც ენაცვლება გაქვავებული ვულკანური ფერფლისა და პიროკლასტებისაგან. ვულკანი აქტიურია დაახლოებით ბოლო ორი მილიონი წლის მანძილზე, პლეისტოცენისა და გვიანდელი პლიოცენის ეპოქებში, გააჩნია ამოფრქვევის სამი ძირითადი პერიოდი. ამჟამინდელი ვულკანური კონუსი ჩამოყალიბდა ამოფრქვევის მიმდინარე პერიოდში, რომელიც 150 ათასი წლის წინ დაიწყო. როგორც წესი, ნევადო-დელ-რუისზე ხდება პლიანიანური ამოფრქვევები, რომლის დროსაც წარმოიქმნება გაზისა და კლდის პიროკლასტური ნაკადები. ეს ამოფრქვევები ხშირად განაპირობებს ლაჰარებს (ტალახისა და ნამსხვრევების ნაკადი), რაც საფრთხეს უქმნის ადამიანებსა და გარემოს. მსგავსი ამოფრქვევების საფრთხეს ზრდის ის ფაქტი, რომ ცხელი გაზი და ლავა ადნობს მთის თოვლის საფარს, რის შედეგადაც ნაკადს წყლის დიდი რაოდენობაც ემატება. 1985 წლის 13 ნოემბერს პატარა ამოფრქვევამ წარმოქმნა უზარმაზარი ლაჰარი, რომელმაც დაანგრია და დამარხა ტოლიმის დეპარტამენტის ქალაქი არმერო, რასაც 25 000 ადამიანის სიცოცხლე ემსხვერპლა. ამ მოვლენას მოგვიანებით არმეროს ტრაგედია უწოდეს. მსგავსი, მაგრამ ნაკლებად მსხვერპლიანი მოვლენები მოხდა 1595 და 1845 წლებში, როდესაც მცირე ამოფრქვევას უზარმაზარი ლაჰარი მოჰყვა. ვულკანი მიეკუთვნება ლოს-ნევადოსის ბუნების ეროვნულ პარკს, რომელიც ასევე მოიცავს სხვა რამდენიმე ვულკანს. ნევადო-დელ-რუისის მწვერვალი დაფარულია ფართო მყინვარებით, რომლებმაც 1985 წლიდან, გლობალური დათბობის შედეგად მნიშვნელოვნად უკანდახევა დაიწყო. ვულკანი საფრთხედ რჩება მიმდებარე ქალაქებისა და სოფლებისათვის, შესაძლო ამოფრქვევებისა და ლაჰარების საფრთხის ქვეშ დაახლოებით 500 000 ადამიანი იმყოფება. ნევადო-დელ-რუისის თანამგზავრული რადარული სურათი აერო-ფოტო 1985 წლის ამოფრქვევის წინ არმერო მდებარეობდა ფოტოს ცენტრში. გადაღებულია 1985 წლის ნოემბრის ბოლოს, ამოფრქვევიდან ცოტა ხანში. ნევადო-დელ-რუისი ქალაქ მანისალესიდან, 2006 წ. კოლუმბიის ვულკანების სია ვიკისაწყობში არის გვერდი თემაზე: ნევადო-დელ-რუისი Observatorio vulcanológico de Manizales - Ingeominas დაარქივებული 2013-05-08 საიტზე Wayback Machine. Nevado del Ruiz: Summary", Global Volcanism Program, Smithsonian Institution დაარქივებული 2017-06-22 საიტზე Wayback Machine. ↑ General Data – Los Nevados. Parques Nacionales Naturales de Colombia. დაარქივებულია ორიგინალიდან — დეკემბერი 15, 2007. ციტირების თარიღი: March 29, 2009.
სარმიზეგეტუზა

სარმიზეგეტუზა (ლათ. Sarmisegetuza Regia, Sarmisegetusa, Sarmisegethusa, Sarmisegethuza) — დაკიის მთავარი სამხედრო, რელიგიური და პოლიტიკური ცენტრი. დაკიის მეფეების, მათ შორის დეცებალის, რეზიდენცია. მდებარეობს რუმინეთის ქალაქ ორეშტიეს მახლობლად, სამხრეთ-დასავლეთ ტრანსილვანიაში, მთებში. ზღვის დონიდან 1 200 მეტრზე. დაანგრიეს რომაულმა ძალებმა დაკიის ომების პერიოდში. 106 წელს აქ გაიმართა სარმიზეგეტუზის ბრძოლა, რომელიც გადამწყვეტი აღმოჩნდა ტრაიანე-დეცებალის 101-106 წლების ომის პერიოდში. ქალაქის განადგურების შემდეგ მისგან 50 კმ-ში დააარსეს რომაული დაკიის ახალი დედაქალაქი ულპია-ტრაიანა. 1999 წელს ციხესიმაგრე შეიტანეს იუნესკოს მსოფლიო მემკვიდრეობის ძეგლების სიაში, როგორც დაკიის ციხესიმაგრეების ერთ-ერთი შემადგენელი ნაწილი. ვიკისაწყობში არის გვერდი თემაზე: სარმიზეგეტუზა Cetățile dacice din Munții Orăștiei - Sarmizegetusa Regia დაარქივებული 2022-07-12 საიტზე Wayback Machine. Photo Gallery of Sarmizegetusa Regia დაარქივებული 2012-02-24 საიტზე Wayback Machine. Photo Gallery of The Dacian Fortress დაარქივებული 2009-10-09 საიტზე Wayback Machine. The Dacian Fortresses of the Orastie Mountains The Dacians - pictures of the fortresses in the Orastie Mountains
ულპია-ტრაიანა-სარმიზეგეტუზა

ულპია-ტრაიანა-სარმიზეგეტუზა (ლათ. Colonia Ulpia Traiana Augusta Dacica Sarmizegetusa) — რომაული დაკიის დედაქალაქი. სახელწოდება მიიღო იმპერატორ ტრაიანეს პატივსაცემად. II საუკუნის დასასრულს ქალაქის ფართობი 30 ჰა, ხოლო მოსახლეობა 30 000 იყო. დაარსებულია დაახლოებით 106–111 წლებში. თავდაპირველად იყო რომის უმთავრესი სამხედრო ბანაკი. აქ მდებარეობდა რომის იმპერიის მეხუთე მაკედონური რეგიონი. რომაელების წასვლის შემდეგ ქალაქმა სწრაფად დაიწყო დაქვეითება და V საუკუნეში თითქმის გაუკაცრიელდა. კოლონია-ულპია-ტრაიანა დაკიის ომები ვიკისაწყობში არის გვერდი თემაზე: ულპია-ტრაიანა-სარმიზეგეტუზა (ინგლისური) ULPIA TRAIANA SARMIZEGETUSA (რუმინული) ULPIA TRAIANA SARMIZEGETUSA დაარქივებული 2009-06-20 საიტზე Wayback Machine.